PM ने यूपी को दिया 'गिफ्ट', विरोधियों पर साधा निशाना, बोले- यहां खूब चली भ्रष्टाचार की 'साइकिल'
प्रधानमंत्री ने कहा कि जिस पूर्वांचल की छवि पिछली सरकारों ने खराब कर दी थी, जिस पूर्वांचल को दिमागी बुखार से हुई दुखद मौतों की वजह से बदनाम कर दिया गया था, वही पूर्वांचल, वही उत्तर प्रदेश, पूर्वी भारत को सेहत का नया उजाला देने वाला है।
सिद्धार्धनगर. प्रधानमंत्री नरेंद्र मोदी ने आज उत्तर प्रदेश के सिद्धार्थनगर में जनसभा को संबोधित किया। यहां उन्होंने प्रदेश के विभिन्न जिलों में बनाए गए 9 नए मेडिकल कॉलेजों का उद्धाटन किया। मेडिकल कॉलेजों के उद्धाटन कार्यक्रम में बोलते हुए प्रधानमंत्री नरेंद्र मोदी ने विरोधी दलों पर बड़ा निशाना साधा। उन्होंने किसी भी दल का नाम लिए बिना कहा कि 7 साल पहले जो दिल्ली में सरकार थी और 4 साल पहले जो यहां यूपी में सरकार थी, वो पूर्वांचल में क्या करते थे? जो पहले सरकार में थे, वो वोट के लिए कहीं डिस्पेंसरी की, कहीं छोटे-मोटे अस्पताल की घोषणा करके बैठ जाते थे। उन्होंने आगे कहा कि सालों-साल तक या तो बिल्डिंग ही नहीं बनती थी, बिल्डिंग होती थी तो मशीनें नहीं होती थीं, दोनों हो गईं तो डॉक्टर और दूसरा स्टाफ नहीं होता था। ऊपर से गरीबों के हजारों करोड़ रुपए लूटने वाली भ्रष्टाचार की साइकिल चौबीसों घंटे अलग से चलती रहती थी।आइए आपको बताते हैं प्रधानमंत्री ने अपने भाषण के क्या-क्या कहा।